Čo pomáha v tehotenstve na hrdlo
Dobrý deň , mám taký problém som v ôsmom mesiaci tehotenstva a mám pocit že mám niečo zaseknuté v krku . Doktorka mi povedala že len trošku mám červené hrdlo ale povedala že mám kloktať slanou vodou a to robím a veľmi nepomáhato . 
Ďakujem
Dobrý deň,
ďakujeme za prejavenú dôveru.
Pocit cudzieho telesa v krku môže mať množstvo príčin. Častokrát sa jedná o infekciu dutiny ústnej a hrtanu, ale môže sa objavovať aj v dôsledku zápalu mandlí, gastroezofageálneho refluxu, paniky až stresu, ochorení štítnej žľazy a iného.
Ak okrem pocitu cudzieho telesa pociťujete príznaky začínajúceho ochorenia dýchacích ciest, okrem slanej vody je na zmiernenie bolesti hrdla tehotných žien vhodné podávať prípravky, ktoré podrobne zhrnula kolegyňa v nasledujúcom
odkaze
.
V tehotestve, najmä v poslednom trimestri tehotenstva prichádza do úvahy aj prípadný reflux. Príčinou bývajú  hormnálne zmeny, tlak dieťatka na okolité orgány v brušnej dutine alebo spomalené trávenie. Odporúčam Vám príjímať jedlo častejšie a v menších porciách. Vyhnite sa príliš pikantným a kyslým jedlám, ktoré môžu trávenie spomaliť. Dôležitý je aj dostatočný príjem tekutín.
Na zmiernenie Vašich ťažkostí (v prípade, že sa objavujú v dôsledku refluxu) je vhodný liek
Maalox
. Obsahuje liečivá, ktoré svojím silným neutralizačným účinkom na kyselinu chlorovodíkovú, zodpovednú za kyslosť žalúdkového obsahu, túto kyslosť znižujú. Počas tehotenstva sa liek môže použiť len vtedy, ak je a to nevyhnutné, krátkodobo a nie vo vysokých dávkach.
V prípade pretrvávania Vašich ťažkostí Vám odporúčam opakovane podstúpiť podrobnejšie lekárske vyšetrenie, aby sa odhalila skutočná príčina a nastavila adekvátna liečba.
Prajem skorú úľavu od ťažkostí.
S pozdravom
PharmDr. Veronika Kiabová